
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 161 
                                                                din 29 iulie 2021
privind aprobarea unor obiective de investiții și procentul din valoarea totală cu care autoritatea administraţiei publice locale se angajează să participe în anul 2021 la cofinanţarea cheltuielilor de investiţii - dotare cu aparatură medicală -  pentru Spitalul Municipal Sighişoara

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 20.578/21.07.2021 și la Consiliul Local Sighișoara cu nr. 21.173/28.07.2021, de referatul de aprobare, înregistrat cu nr. 20.575/21.07.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere propunerea Comitetului Director al Spitalului Municipal Sighişoara cuprinsă în procesul - verbal cu nr. 31 din data de 02.07.2021, referitoare la aprobarea unor obiective de investiții - aparatură medicală -, din fonduri alocate de la bugetul de stat, conform  anexei nr. 1 la prezenta, precum și la solicitarea participării autorităţii publice locale, prin cofinanţare, cu procentul de 10% din valoarea investiției, pentru dotarea cu aparatură medicală a Spitalului Municipal Sighişoara, conform anexei nr. 2 la prezenta;
Având în vedere prevederile art. 198 alin. (1) lit. b) din Legea nr. 95/2006 privind reforma în domeniul sănătăţii, republicată, cu modificările şi completările ulterioare;

Având în vedere prevederile art. 2 alin. (1) din Ordinul Ministrului Sănătăţii nr. 1079/2013 privind aprobarea modelului Contractului pentru alocarea prin transfer din bugetul Ministerului Sănătăţii către autorităţile administraţiei publice locale a sumelor destinate cheltuielilor de natura investiţiilor pentru spitalele din subordinea acestora, cu modificările şi completările ulterioare;
Văzând și prevederile Legii nr. 273/2006 privind finanțele publice locale, cu modificările și completările ulterioare;

Având în vedere adresa Direcției de Sănătate Publică a Județului Mureș, prin care anexat acesteia comunică adresa cu nr. I.M./4409/24.06.2021 a Ministerului Sănătății, cu privire la alocarea unor  sume din bugetul de stat pe anul 2021, la titlul 51 ”Transferuri între unități ale administrației publice”, articolul 51.02 ”Transferuri de capital”, alineatul 51.02.22 ”Transferuri de la bugetul de stat către bugetele locale pentru finanțarea aparaturii medicale și a echipamentelor de comunicații în urgență în sănătate”, din cuprinsul căreia rezultă că pentru Spitalul Municipal Sighișoara s-a alocat suma de 62 mii lei, în vedere achiziționării a 3 incubatoare;

Având în vedere prevederile Ordinului Ministerului Sănătății nr. 947/2021 pentru aprobarea Listei spitalelor publice din rețeaua sanitară a Ministerului Sănătății și a Listei spitalelor din rețeaua sanitară a autorităților administrației publice locale cărora Ministerul Sănătății le alocă fonduri pentru dotarea cu incubatoare nou-născuți în anul 2021, în cuprinsul căruia, în anexa nr. 2 la acesta, pentru Spitalul Municipal Sighișoara s-a alocat suma de 62 mii lei;

Ținînd cont de adresa cu nr. I.M./4080/24.06.2021 a Ministerului Sănătății, emisă în vederea punerii în aplicare a prevederilor Ordinului Ministerului Sănătății nr. 947/2021 pentru aprobarea Listei spitalelor publice din rețeaua sanitară a Ministerului Sănătății și a Listei spitalelor din rețeaua sanitară a autorităților administrației publice locale cărora Ministerul  Sănătății le alocă fonduri pentru dotarea cu incubatoare nou-născuți în anul 2021;
Având în vedere Raportul de specialitate cu nr. 3.819/20.07.2021 al Spitalului Municipal Sighișoara, înregistrat la Municipiul Sighișoara cu nr. 20.573/21.07.2021, prin care se propune autorităţii publice locale aprobarea unor obiective de investiții și procentul din valoarea totală cu care autoritatea administraţiei publice locale se angajează să participe în anul 2021 la cofinanţarea cheltuielilor de investiţii - dotare cu aparatură medicală -  pentru Spitalul Municipal Sighişoara;

Având în vedere avizele favorabile ale comisiilor de buget și juridică;
În baza art. 129 alin. (2) lit. b), lit. d), lit. e), alin. (7) lit. c), alin. (9) lit. a), alin. (14), art. 139 alin. (3) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

    



          H O T Ă R Ă Ş T E:

Art. 1. Se aprobă obiectivele de investiţii - aparatură medicală -, în valoarea totală de 69.000 lei, conform anexei nr. 1, care face parte integrantă din prezenta hotărâre, precum și includerea acestora în lista de investitii pe anul 2021.

Art. 2. Se aprobă participarea autorităţii publice locale, prin cofinanţare, cu  procentul de 10 % la investiţiile - dotare cu aparatură medicală - pentru Spitalul Municipal Sighişoara, din valoarea aparaturii medicale solicitată spre finanţare Ministerului Sănătăţii, în sumă de 7.000 lei, conform anexei nr. 2, care face parte integrantă din prezenta hotărâre.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Biroul Buget, Contabilitate, Salarizare – Direcţia Economică din cadrul Municipiului Sighişoara, Comitetul Director al Spitalului Municipal Sighişoara şi Managerul Spitalului Municipal Sighişoara.

Art. 4. Prin grija d-nei Anca Bizo, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștiință publică, prin publicarea pe pagina de internet la adresa www.primariasighisoara.org.ro.

PREŞEDINTE DE ŞEDINŢĂ,

  

        Buzogany Erzsebet         
                                               Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Biroul Buget, Contabilitate, Salarizare – Direcţia Economică;

  3 ex. Spitalul Municipal Sighişoara.
10 ex.  

B.A.  
